Izziņa par atzinumos sniegtajiem iebildumiem par

|  |
| --- |
| **Ministru kabineta noteikumu projektu „Grozījumi Ministru kabineta 2014.gada 28.janvāra noteikumos Nr.55 „Noteikumi par ārzemnieku nodarbināšanu””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | 1. Papildināt noteikumus ar 9.2.5., 9.2.6. un 9.2.7.apakšpunktu šādā redakcijā:

“9.2.5. bijis nodarbināts Latvijas Republikā vismaz divus gadus nepārtraukti tieši pirms ielūguma vīzas pieprasīšanai vai izsaukuma pieteikuma uzturēšanās atļaujas pieprasīšanai pie cita darba devēja iesniegšanas; 9.2.6. bijis nodarbināts pie darba devēja vismaz sešus mēnešus, un ārzemniekam, turpinot darba attiecības ar to pašu darba devēju, mainās specialitāte (profesija);...”. | Zemkopības ministrijaLūdzam svītrot noteikumu projekta 6.punktu.Uzskatām, ka nav pieļaujams atcelt prasību publicēt brīvu darba vietu, ja ārzemnieks, kuru paredzēts nodarbināt, jau divus gadus bijis nodarbināts Latvijas Republikā vai vismaz sešus mēnešus ir bijis nodarbināts pie konkrētā darba devēja un darba devējs viņu turpmāk vēlas nodarbināt citā specialitātē (profesijā). Arī šādos gadījumos tomēr darba devējam brīvā darba vieta ir jāpiesaka aģentūras filiālē, lai tiktu nodrošināta iespēja atrast vietējo darbinieku. | Iebildums nav ņemts vērā.**N**ormatīvā akta projektā iekļautā norma nav svītrojama, jo tā izriet no uzdevumiem, kas paredzēti Ministru kabineta 2019.gada 22.maija rīkojuma Nr.247 “Par Uzņēmējdarbības vides pilnveidošanas pasākumu plānu 2019.–2022. gadam” 4.2.10.pasākumā un 15.02.2018. Ministru kabineta rīkojuma Nr.61 "Par konceptuālo ziņojumu "Konceptuālais ziņojums par imigrācijas politiku" 1.2.1. un 1.2.4.punktā, un par ko jau panākta vienošanās Ministru kabinetā. |   | 1. Papildināt noteikumus ar 9.2.5., 9.2.6. un 9.2.7.apakšpunktu šādā redakcijā:

“9.2.5. bijis nodarbināts Latvijas Republikā vismaz divus gadus nepārtraukti tieši pirms ielūguma vīzas pieprasīšanai vai izsaukuma pieteikuma uzturēšanās atļaujas pieprasīšanai pie cita darba devēja iesniegšanas; 9.2.6. bijis nodarbināts pie darba devēja, un ārzemniekam, turpinot darba attiecības ar to pašu darba devēju, mainās specialitāte (profesija);9.2.7. bijis nodarbināts pie darba devēja, uzturoties Latvijas Republikā ar ilgtermiņa vīzu vai termiņuzturēšanās atļauju, kas izsniegta saistībā ar studijām, un pēc izglītības iegūšanas turpina darba attiecības ar to pašu darba devēju.”. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 03.07.2019. |
|  |  |
| Saskaņošanas dalībnieki | Ekonomikas ministrija, Iekšlietu ministrija, Labklājības ministrija, Satiksmes ministrija, Tieslietu ministrija, Zemkopības ministrija, Vides aizsardzības un reģionālās attīstības ministrija, Latvijas Darba devēju konfederācija, Ārvalstu investoru padome, Amerikas Tirdzniecības padome, Latvijas Tirdzniecības un rūpniecības padome, Latvijas Būvuzņēmēju partnerība, Asociācija “Latvijas Auto” |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrijas, Zemkopības ministrijas, Latvijas Darba devēju konfederācijas un Latvijas Būvuzņēmēju partnerības |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ārlietu ministrija, Finanšu ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Aizstāt 3.punktā vārdus “vairāk par mēnesi” ar vārdiem un skaitli “ne mazāk kā 10 darbdienas”.
 | Zemkopības ministrijaLūdzam svītrot noteikumu projekta 2.punktu.Norādām, ka nav pieļaujams saīsināt brīvas darba vietas pieteikšanas minimālo termiņu līdz 10 darba dienām. Uzskatām, ka šādā veidā tiek samazināta iespēja atrast darbinieku Latvijā. Tādēļ nav pieļaujams noteikt atvieglotākas prasības ārzemnieku nodarbināšanai, jo ir jāveicina vietējā darbaspēka izmantošana.Latvijas Darba devēju konfederācijaIerosina projekta 2.punktā piedāvātajā redakcijā vārdus “10 darbdienas” aizstāt ar vārdiem “10 dienas”. Piedāvātā teksta redakcija, nosakot brīvās darba vietas termiņu Nodarbinātības valsts aģentūrā ne mazāku kā 10 darbdienas, būtībā nozīmē divas kalendārās nedēļas vai atsevišķos gadījumos pat vairāk. Darbaspēka nepietiekamības apstākļos ātrāka darbaspēka piesaiste ir būtiska nozarēs, kurās jau ir darbaspēka trūkums, eksportējošos uzņēmumos, kā arī nacionāli svarīgu lielo objektu būvniecības realizācijā. Termiņa samazinājums ļautu komersantam ātri veikt visas nepieciešamās darbības nepieciešamo vakanču aizpildīšanai, neizmantojot citu ES dalībvalstu komersantu pakalpojumus. | Iebildumi nav ņemti vērā. Normatīvā akta projektā iekļautā norma nav svītrojama, jo tā izriet no uzdevuma, kas paredzēts Ministru kabineta 2019.gada 22.maija rīkojuma Nr.247 “Par Uzņēmējdarbības vides pilnveidošanas pasākumu plānu 2019.–2022. gadam” 4.10.2.pasākumā, savukārt brīvās darba vietas izsludināšanas termiņa saīsināšana līdz 10 dienām neatbilst 4.10.2.pasākumā noteiktajām 14 dienām, par ko jau panākta vienošanās Ministru kabinetā, pieņemot rīkojumu Nr.247. Par iebildumiem panākta vienošanās saskaņošanas sanāksmē. | 1. Aizstāt 3.punktā vārdus “vairāk par mēnesi” ar vārdiem un skaitli “ne mazāk kā 10 darbdienas”.
 |
| 2. | 7. Izteikt 12.punkta otro teikumu šādā redakcijā:“Ja darba devējs vēlas turpināt darba tiesiskās attiecības ar to pašu ārzemnieku, uz darba devēju neattiecas šo noteikumu 3. punktā minētās prasības, izņemot gadījumu, ja mainās ārzemnieka specialitāte (profesija) un nav piemērojami šo noteikumu 8.vai 9.punktā paredzētie nosacījumi.”. | Latvijas Darba devēju konfederācijaIerosina 12.panta otrajā teikumā svītrot vārdus “izņemot gadījumu, ja mainās ārzemnieka specialitāte (profesija)”. Visiem nodarbinātajiem, ieskaitot ārzemniekus, ir tiesības pilnveidoties un apgūt jaunas darba prasmes un iemaņas darba vietā. Darba devējam veidojas nesamērīgs slogs, ja pirms jauna darba līguma noslēgšanas ar to pašu ārzemnieku jāpublicē vakance ne mazāk kā 10 darba dienas. Latvijas Būvuzņēmēju partnerībaLūdz precizēt 12.punkta redakciju un izņemt vārdus “izņemot gadījumu, ja mainās ārzemnieka specialitāte (profesija) un nav piemērojami šo noteikumu 8. vai 9.punktā paredzētie nosacījumi”. Uzskata, ka profesijas maiņa būtu jāpieļauj vismaz viena kvalifikācijas līmeņa ietvaros konkrētajā nozarē.  | Iebildumi ņemti vērā | 7. Izteikt 12.punkta otro teikumu šādā redakcijā:“Ja darba devējs vēlas turpināt darba tiesiskās attiecības ar to pašu ārzemnieku, uz darba devēju neattiecas šo noteikumu 3. punktā minētās prasības.”. |
| 3. |  | Ārlietu ministrijaNepieciešams papildināt Noteikumu projekta anotāciju, norādot, ka līdz ar Noteikumu Nr. 55 7. punkta svītrošanu tiks palielināts administratīvais slogs Latvijas diplomātiskajām un konsulārajām pārstāvniecībām.  | Iebildums ņemts vērā |  |
| Atbildīgā amatpersona |  I. Briede |
|  |  |

17.07.2019.

Pilsonības un migrācijas lietu pārvaldes

Migrācijas nodaļas vadītāja Ilze Briede

tālruņa nr. 67219546, faksa nr. 67829825

ilze.briede@pmlp.gov.lv